Քեյթ Էյդի

**Քեթրին Էյդի** () անգլիացի լրագրող։ Եղել է BBC News-ի նորությունների գլխավոր թղթակից 1989-ից 2003 թվականներին, այդ ընթացքում հաղորդում էր ամբողջ աշխարհի պատերազմական գոտիներից նորություններ:

## Վաղ կյանք
մինի|Ադի 2014 թվական
Էյդին ծնվել է Նորթումբերլենդ նահանգի Ուիթլի Բեյ քաղաքում: Նա որպես երեխա որդեգրվել է Սանդերլենդի դեղագործի և նրա կնոջ՝ Ջոն և Մոդ Ադիների կողմից, և մեծացել այնտեղ։ Քեթրինի կենսաբանական ծնողները իռլանդացի կաթոլիկներ էին։ 1993 թվականին նա կապ հաստատեց իր ծնողների հետ մոր՝ Բեյբ Դանեթի հետ հաստատեց սիրալիր հարաբերություններ, որը տևեց ավելի քան 20 տարի: Սակայն չի կարողացել գտնել իր հորը՝ Ջոն Քելլին և եղբթրը՝ Մայքլին։

Էյդին կրթություն է ստացել Սանդերլենդի եկեղեցու ավագ դպրոցում, և 1963-1964 թվականներին մեկնել է Բեռլին, այդ թվում Արևելյան Բեռլին գերմաներեն սովորելու նպատակով։ Նյուքասլի համալսարանում ստացել է իր դիպլոմը, որտեղ մասնագիտացել է շվեդական և իսլանդական ուսումնասիրություններում։ Համալսարանում նա ծանոթացավ BBC հաղորդավար Մարիան Ֆոսթերի հետ, որը եղել է Գիլբերտ և Սալիվան ընկերության նախագահ, որտեղ Էյդին մի քանի անգամ ելույթ է ունեցել:

Նյուքասլում սովորելու երրորդ տարվա ընթացքում դասավանդել է անգլերեն հյուսիսային Շվեդիայի ենթարկտիկական շրջանում։

## Գործունեություն
### Ռադիո
Էյդիի կարիերան BBC-ում սկսվել է ուսումն ավարտելուց հետո, որպես BBC Ռադիո կայարանի օգնական: 1971-1975 թվականներին  եղել է Բրիստոլ ռադիոյում, որտեղ ուրբաթ օրը ժամը 11-ին ներկայացնում էր «Womanwise»-ը։

### Հեռուստատեսություն
1977 թվականին նա եղել է BBC Հարավային նորությունների լրագրող  նախքան 1979 թվականի տեղափոխվելը։ 1980 թվականի մայիսին Էյդին եղել է առաջինն հերթապահ լրագրողը դեպքի վայրում, երբ հատուկ օդային ծառայությունը ներխուժել է Իրանական դեսպանատան պաշարումը դադարեցնելու համար։ Սա Էյդի ամենամեծ հաջողությունն էր։ Էյդին տարածել է լուրեր  BBC News-ի համար, այդ թվում՝ Լոնդոնի հյուսիսային մասում գտնվող մարդասպան Դենիս Նիլսենի հանցագործությունների վայրերից։

Այնուհետև Էյդին կանոնավոր կերպով ուղարկվել է հաղորդումներ պատրաստելու աղետի և կոնֆլիկտների մասին այդ թվում նաև Հյուսիսային Իռլանդիայում տեղի ունեցած Աղետները («The Troubles»), Ամերիկայի օդային հարվածը Տրիպոլիում 1986 թվականին (որը  քննադատել էր Մեծ Բրիտանիայի Պահպանողական կուսակցության նախագահ Նորման Տեբիթը) և 1988 թվականի Լոքերբիի օդային աղետը։ 1989 թվականին նա առաջադրվել է BBC-ի նորությունների գլխավոր լրագրող և պահպանեց այդ պաշտոնը 14 տարի։

Նրա ամենաակնառու առաջադրանքներից մեկը 1989 թվականի Տյանյանմենի հրապարակում տեղի ունեցած բողոքի ցույցերի լուսաբանումն էր, որի ընթացքւմ վիրավորվել է։ Մոտ երեսուն տարի անց նա նշել է, որ ինքն ու իր թիմը միակ թիմն են եղել, որ գտնվել են հրապարակում և կարողացան ականատես լինել «1989 թվականին Պեկինում Չինաստանի բանակի կողմից քաղաքացիների կոտորածին», որը երբեք չընդունվեց կառավարության կողմից և չհրապարակվեց Չինաստանում։  Էյդին հայտնի է իր հրապարակային վեճով բրիտանացի լրագրող Ջոն Սիմփսոնի հետ, ով, ինչպես հաղորդվում է, մեղադրել էր նրան Տիանանմենի հրապարակից իր հաղորդումները կեղծելու մեջ։ Հիմնական հանձնարարությունները հաջորդեցին Իրաք-քուվեյթյան պատերազմին, նախկին Հարավսլավիայի Սոցիալիստական Դաշնային Հանրապետության պատերազմին, 1994 թվականի Ռուանդայի ցեղասպանությանը և 2000 թվականի Սիերա Լեոնեի պատերազմին։

Լիբիայում Էյդին հանդիպել է առաջնորդ և գնդապետ Մուամմար Կադաֆի հետ: Էյդին վրա կրակել է մի հարբած և զայրացած լիբիացի բանակի հրամանատար, երբ որպես լրագրող հրաժարվել է միջնորդի դեր կատարել Բրիտանիայի և Լիբիայի կառավարությունների միջև։ Կրակոցը թեթև վնասել է նրա անրակը, սակայն հետևաններ չի թողել։ Երբ Էյդին Հարավսլավիայում էր, Բոսնիայում վնասեց ոտքը և հանդիպեց բոսնիացի սերբերի առաջնորդ Ռադովան Կարաջիչին։ Թերթի ծաղրանկարում պատկերված են երկու զինվորներ, որոնցից մեկի վրա գրված է «Դեպի Իրաք», իսկ վերնագրում գրված է. «Մենք չենք կարող սկսել․․․ Քեյթ Էյդին այստեղ չէ»։ Տեղում  առաջ բերվեց մի հումորային ասացվածք՝ «լավ որոշում է ինքնաթիռ նստել այն օդանավակայանում, որտեղից իջնում է Քեյթ Էյդին»։

2003 թվականին Էյդին թոշակի անցավ BBC-ից, որտեղ նա գլխավոր լուրերի թղթակիցն էր։ Հետագայում նա աշխատեց որպես անկախ լրագրող, որտեղ կանոնավոր հաղորդումներ էր տալիս Ռադիո Նոր Զելանդիայի եթերում, որպես հրապարակախոս, ինչպես նաև մասնակցել է BBC Radio 4 -ի *մեր սեփական թղթակիցից* iPlayer-ի 500 դրվագներից շատերին: Նա վարել է *«Գտնված»* ֆիլմի երկու հինգ մասից բաղկացած սերիա, որը Leopard Films արտադրությունն է BBC One-ի համար, 2005 և 2006 թվականներին: Սերիալը հաշվի էր առնում որդեգրման հետևանքով ազդված մեծահասակների կյանքի փորձը և այն, թե ինչպիսին է կյանքը որպես որդեգրբած երեխա։

2017 թվականին Ջիբրալթարի միջազգային գրական փառատոնի բանախոսներից էր։ Բրիտանական կայսրության շքանշանի հրամանատար նշանակվելուց հետո 2018 թվականին Էյդին նախազգուշացրեց հանրությանը, որ լրագրությունը հարվածի տակ է։Էյդին նշանակվեց Բորնմութի համալսարանի կանցլեր 2019 թվականի հունվարի 7-ին՝ փոխարինելով Բարոն Ֆիլիպսին Ուորթ Մատրավերսին։ Իր ելույթում նա նախազգուշացրեց ասպիրանտուրայի լրագրության ուսանողներին, որ տեղեկությունների հաստատումը և լուրերի աղբյուրների ստուգումը կենսական նշանակություն ունեն ներկա սուտ նորությունների պայմաններում։ Նա ընդգծեց անձամբ լուրերի աղբյուրները ստուգելու կարևորությունը։

## Պարգևներ
* BAFTA Ռիչարդ Դիմբլբիի մրցանակ (1990)
* OBE (1993 New Year Honours)
* Դորսեթի փոխլեյտենանտ (2013)
* BAFTA Fellowship (2018)
* CBE (2018 Birthday Honours)
* Պատվավոր աստիճաններ․
** Յորք Սենտ Ջոնի համալսարան
** Նոթինգհեմ Թրենթի համալսարան
** Բաթի համալսարան (1987)
** Լաֆբորո համալսարան(1991)
** Սանդերլենդի համալսարանի լրագրության պատվավոր պրոֆեսոր
** երեք Պատվավոր կրթաթոշակներ ներառյալ մեկը՝ շնորհված Royal Holloway-ի կողմից, Լոնդոնի համալսարան (1996)
** Պլիմութ համալսարանի նամակների պատվավոր դոկտորի կոչում (2013)

## Անձնական կյանք
Էյդին ապրում է Դորսեթ նահանգի Սերն Աբբաս քաղաքում։

## Բարեգործական միություններ
2017 թվականին Էյդիին նշանակվել է SSAFA- ի՝ Մեծ Բրիտանիայի ամենահին ռազմական բարեգործական կազմակերպության դեսպան։ Էյդին ներկայումս նաև Սկիլֆորս (SkillForce) և Ֆամ Աֆրիկա (Farm Africa) ոչ կառավարական կազմակերպության դեսպանն է։ 2018 թվականի հուլիսին Էյդին դարձավ արտասահմանյան պլաստիկ վիրաբուժության բժշկական բարեգործական կազմակերպության դեսպան։ Էյդին Սանդերլենդ ՖԱ-ի երկրպագու է։ 2011 թվականին մասնակցել է Սանդերլենդ ՖԱ բարեգործական Foundation of Light միջոցառմանը։

## Աշխատանքներ
* - ինքնակենսագրություն
* 
* 
* 
* 

## Ժողովրդական մշակույթ
Էյդիի դերը՝ որպես BBC հեռուստատեսության լրագրող, որը լուսաբանում էր 1980 թվականին Լոնդոնի կենտրոնական Փրինսես Գեյթում տեղի ունեցած Իրանական դեսպանատան պաշարումը, ընդգրկված է «6 օր» ֆիլմում։ Դերը կատարել է դերասանուհի Էբբի Քորնիշը։ Բրիտանական երգիծական տիկնիկային հեռուստաշոուն Spitting Image-ը Էյդիին պատկերել է որպես հուզումներ փնտրող անձնավորություն՝ նրան տալով «BBC քաջության ղեկավար» տիտղոսը և ներկայացնելով նրա խամաճիկը վտանգավոր իրավիճակներում։ Էյդիի անունը հիշատակվում է «Գևին և Սթեյսի» հեռուստասերիալում, որտեղ նա վիճում է Սթեյսիի լավագույն ընկերուհի Նեսսայի հետ։

## Ծանոթագրություններ

## Գրականություն
* 

## Արտաքին հղումներ
* 
* 
*